
Poštovana/i,

Međunarodni dan smanjenja rizika od katastrofa obilježava se svake godine 13. listopada. Ovogodišnji dan smanjenja rizika od katastrofa bavi se temom edukacije i obrazovanja novih naraštaja kako bi stvorili otporniju budućnost
Uloga obrazovanja i edukacije od iznimne je važnosti u smanjenju rizika od katastrofa. Važnost edukacije prepoznata je i proteže se kroz sva četiri prioriteta Sendai okvira za smanjenje rizika od katastrofa 2015. - 2030. Osim kurikuluma smanjenja rizika od katastrofa, Sendai okvir prepoznaje obrazovnu infrastrukturu kao ključan čimbenik u edukaciji o otpornosti i održivosti te izgradnji otpornije budućnosti.

Kako bi se to postiglo, nove generacije moraju naučiti razumjeti rizike koji ih okružuju i načine na koji se ti rizici mogu smanjiti te svoje znanje prenijeti svojim roditeljima i obitelji kako bi ih potakli na poduzimanje mjera koje mogu spasiti život, ublažiti ili spriječiti štete.

            Kako bi  i najranjivije skupine – djeca -  bila upoznate sa opasnostima koje nam prijete od katastrofa molimo Vas da povodom Međunarodnog dana smanjenja rizika od katastrofa u okviru svojih planskih aktivnosti na zanimljiv način djeci približite i objasnite što kao dio zajednice sama mogu učiniti kako bi bila sigurnija u slučaju katastrofa. 
Igra „Spriječi katastrofe!“ dostupna i na hrvatskom jeziku
U svijetu u kojem prirodne nepogode sve češće pogađaju zajednice, ključno je da građani - osobito mladi - razumiju kako katastrofe nastaju i što možemo učiniti kako bismo ih spriječili. Upravo tome služi interaktivna i edukativna igra Ureda UN-a za smanjenje rizika od katastrofa Spriječi katastrofe!, koja je sada dostupna i na hrvatskom jeziku.

Riječ je o besplatnoj online simulaciji koja korisnicima svih uzrasta omogućuje iskusiti izazove planiranja otpornog naselja - u kontekstu uragana, požara, potresa, poplava ili tsunamija. Igra je namijenjena svima: od osnovnoškolaca i nastavnika do djece i mladih, ali i odraslih koji, sami ili sa svojom djecom, žele učiti na drugačiji način.
            UN igra Stop Disasters! dostupna je na hrvatskom jeziku - Spriječi katastrofe! na https://www.stopdisastersgame.org/game/

            Na web stranici Ravnateljstva civilne zaštite ( https://civilna-zastita.gov.hr/ ) možete pronaći upute za postupanje (letci i brošure)
https://civilna-zastita.gov.hr/upute-za-gradjane-7375/7375

Dostupne su i nove upute za postupanje za osobe s invaliditetom u hitnim situacijama, te brošura „Uloga građana u sustavu civilne zaštite. 

Molimo/potičemo vas da objavom članka ili povezica na upute,na vašim internetskim stranicama i društvenim mrežama povećate dostupnost uputa učenicima.

	UPUTE

	Sigurni i jednaki u slučaju poplave, potresa ili požara otvorenog prostora - na znakovnom jeziku

	Brošura Sigurni i jednaki u slučaju poplave, potresa ili požara otvorenog prostora – audio


ULOGA GRAĐANA U SUSTAVU CIVILNE ZAŠTITE
 BROŠURA: "ULOGA GRAĐANA U SUSTAVU CIVILNE ZAŠTITE i kako svojim djelovanjem možete pomoći u izgradnji sigurnijeg društva"


            Podsjećamo Vas na edukativnu igru „Zemlja rizika“ koju smo podijelili osnovnim školama. Cilj igre je da na zanimljiv način djeci približi i objasni što oni kao dio zajednice mogu učiniti kako bi bili sigurniji u slučaju potresa, poplave i drugih nepogoda te potaknuti razgovor o smanjenju rizika od katastrofa u školama. Igra je namijenjena učenicima 5. i 6. razreda osnovne škole te je najzabavnija ako je igra više igrača.

S poštovanjem, 


Prilog:
· Upute za igru „Spriječi katastrofe“


                                                                                              VODITELJ SLUŽBE

· Naslov (e-poštom)

